Source: http://docplayer.hu/1233327-Mediacio-vagy-meditacio-1.html
Timestamp: 2018-03-21 17:24:07
Document Index: 32636387

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Mediáció vagy meditáció? 1 - PDF
Mediáció vagy meditáció? 1
Download "Mediáció vagy meditáció? 1"
1 ARADI CSILLA Mediáció vagy meditáció? 1 A béke nem a konfliktus hiánya, hanem a konfliktus kezelésének képessége. Dan Millman Bevezető gondolatok A konfliktus a társadalomnak olyan jelensége, amelyet nem lehet egyszer s mindenkorra megszüntetni. Illuzórikus volna ezért ilyen célt kitűzni, s ebben megjelölni a béke fogalmát. Erre mutat rá a mottónak választott idézet, s egyúttal megadja a reális megoldást: a békéhez a konfliktus kezelésén át vezet az út. A konfliktus a társadalomban számos formában jelentkezik, kezdve a mindennapi, személyközi konfliktusoktól egészen a nemzetek közötti konfliktusokig, vagyis a háborúig. Ezeknek a kezelése is különböző dimenziókban történik. A személyek közötti konfliktus rendezésének egyik módja a mediáció. A mediáció jogintézménye az angolszász jogterületről indult hódító körútjára, és számos jogterületet érint (pl. polgári jog, családi jog, munkajog, büntetőjog). A büntetőjogi mediáció mozgalma az utóbbi években egyre szélesebb körben nyert teret. Ebben valószínűleg nagy szerep jutott annak a felismerésnek, hogy a hagyományos peres út nem mindig képes kielégíteni az igényeket: sokszor a nyertesek is inkább vesztesnek érzik magukat, hiszen az eljárás esetenként éveket és rengeteg energiát emészt fel az ő részükről is. 2 1 Ezúton mondok köszönetet Jungi Eszter bírónőnek, Nyitrai Péter docens úrnak, valamint Durgó Attila osztályvezető, mediátor úrnak a tanulmány elkészítéséhez nyújtott támogatásukért. 2 Barabás A. Tünde: Börtön helyett egyezség? Mediáció és más alternatív szankciók Európában. Budapest, KJK-KERSZÖV Jogi és Üzleti Kiadó Kft., o. 10
2 A bírósági eljárás és annak végeredménye ezért sokszor nem vezet megnyugváshoz: a konfliktus feltáratlan marad. Hiányzik a személyes megküzdés, erőfeszítés, és a másik féllel közösen történő megoldás-keresés. 3 Mindezt csak tetézi a bíróságok túlterheltségének problémája, ami az eljárások elhúzódásához, a bizonytalan helyzet hosszú ideig való fennmaradásához, és végső soron az igazságszolgáltatásba vetett bizalom megrendüléséhez vezet. A mediáció térnyerésének magyarázatára négy elmélet, megközelítésmód alakult ki. Ez egyrészt azt mutatja, hogy a mediációs mozgalom pluralista; másrészt jelzi: amellett, hogy a mediációt a szakemberek fontos társadalmi célok elérésére alkalmas eszköznek tartják, más-más célok elsődlegességét hirdetik. 4 A megelégedettségi narratíva szerint a mediáció informalitásának, rugalmasságának köszönhetően a felek problémáinak minden dimenzióját képes feltárni, ez teszi alkalmassá az együttműködő problémamegoldásra. A társadalmi igazságosság narratívája szerint a közvetítői eljárás hatékony eszköze az egyének közös érdekek köré történő szervezésének, ezáltal közösségteremtő funkciót lát el. Az átalakulás narratívájának képviselői azt vallják, hogy a mediáció képes a vitázó egyének és a társadalom egészének jellegét átalakítani: lehetőséget teremt arra, hogy a felek problémáikat saját szavaikkal fejezzék ki, és maguk alakítsák ki a vita megoldását is; ez az ún. képessé tevés dimenziója. A negyedik, az elnyomás narratívája kritikát fogalmaz meg: a mediáció veszélyes eszköz, az erősek hatalmát fokozza a gyengék felett, mivel informalitása gyakran olyan kimenetet produkál, mely igazságtalan; ráadásul teret enged a mediátorok részrehajlásának is. 5 3 Nádházy Zsolt Pápai Tarr Ágnes: A mediáció fejlődéséről dióhéjban. In: Siska Katalin Szabó Krisztián (szerk.): A jövőből tanulni. Néhány aktuális kérdés a jog világából. Debrecen, Debreceni Egyetem, Állam- és Jogtudományi Kar, o. 4 Barack, Robert A. Folger, Joseph P.: Tanulmányok a The Promise of Mediation című kiadványból. In: Kertész Tibor (szerk.): Mediációs szöveggyűjtemény. Szemelvények a mediáció irodalmából. Partners Füzetek 3. Budapest, Partners Hungary Alapítvány, o. 5 Barack Folger, I. m. 5. o. Mediáció vagy meditáció? 11
3 Megítélésem szerint mind a négy narratíva rendkívül fontos célokra illetve az utolsó reális veszélyekre világít rá, amelyeket szem előtt kell tartani. Ugyanakkor elsődleges célként személy szerint a képessé tevést jelölném meg, ez ugyanis az a funkció, melynek révén a mediáció elnyeri a preventív jellegét: a feleket nemcsak egy alkalomra készíti fel a konfliktus kezelésére, hanem önbizalmuk növelésével a jövőre nézve is. Dilemmák és hipotézisek A mediáció irodalma meglehetősen bőséges, és maga az eljárás is sok szempontból vizsgálható, kezdve az elméleti háttértől és a történeti gyökerektől magának a folyamatnak az áttekintésén keresztül a jogszabályok elemzéséig és a gyakorlati megvalósulásig. Mindezen témák átfogó tanulmányozása és összefoglalása egy terjedelmileg korlátozott dolgozat formájában lehetetlen, ilyen nagyravágyó célokat nem tűzhettem ki. Így mindössze egy aspektusra koncentrálok, és ennek szolgálatában teszek csupán rövid kitérőket egyéb kérdések irányába. A központi dilemma: vajon kiaknázza-e a mediáció alkalmazására szabott jogszabályi kereteket a jogalkalmazás? Hogyan alakul a mediáció gyakorlata Magyarországon, és hogyan fogadta az új jogintézmény bevezetését a magyar társadalom? Hogyan lehetne szélesebb körben ismertté és elismertté tenni a közvetítői eljárást? Mindezen kérdések kiindulási pontja az a feltevés, hogy a mediáció egyedülálló lehetőséget biztosít a konfliktusok kezelésére: a korábbi gyakorlattól eltérően kiemelt figyelmet fordít a sértettre, alkalmat adva arra, hogy ne csupán a büntetőeljárás egyik és nem is feltétlenül fontos résztvevője legyen, hanem a közvetítői eljárás egyik főszereplője; a másik oldalról pedig a konfliktusok feltárásával, a következmények szembesítésével egyúttal preventív funkciót is betölt. A mediáció tehát társadalmi és gazdasági szempontból is előnyös, mind a felek (a sértett és a terhelt), mind pedig a társadalom és az állam számára. A közvetítői eljárás előnyeinek belátásához azonban gyökeres szemléletváltásra van szükség, nevezetesen 12 ARADI CSILLA
4 arra, hogy a mérleg nyelve a megtorló, büntető szemlélet helyett a helyreállító igazságszolgáltatás felé billenjen. Dolgozatom első felében egyrészt a jelenleg még gyerekcipőben járó mediáció hazai bevezetésének folyamatát tekintem át. Másrészt az előbb említett alapfeltevést szeretném alátámasztani, bemutatva a közvetítői eljárás előnyeit és eddigi gyakorlatát. Ezt követően a Győr-Moson-Sopron Megyei Igazságügyi Hivatal 6 mediátora mellett töltött hónapok alatt szerzett személyes tapasztalataimat is alapul véve érvelek a kiinduló állításaim mellett. A felvetett problémákra az igazságszolgáltatás szereplőivel folytatott beszélgetéseim alapján igyekszem megoldást találni, ezekkel kapcsolatban javaslatokat megfogalmazni. Emellett egy saját felmérés eredményeit is öszszegzem, melyben arra kerestem a választ, hogy az átlagos magyar polgár mennyire tájékozott a mediáció intézményével kapcsolatban. A büntetőjogi mediáció bevezetése Magyarországon A közvetítői eljárás bevezetésének előzményei Az Európai Unió Tanácsának 2001/220/IB sz. kerethatározata az áldozatok büntetőeljárásbeli helyzetével foglalkozik. 9. cikke a kompenzációhoz, 10. cikke a mediációhoz való jogot rögzíti. Azért bír rendkívüli jelentőséggel ez a kerethatározat, mert a benne foglaltak végrehajtását kötelezővé tette a tagállamok így Magyarország számára, határidőként egyes vonatkozásokban március 22-ét, más vonatkozásokban március 26-át jelölve meg. 7 Magyarországon 2003-ban indult meg az az átfogó büntetőjogi reform, melynek egyik legfontosabb célja az ún. kettős nyomtávú büntetéspolitika megteremtése, a diverziós eljárások alkalmazási körének bővítése. E reformfolyamat keretében létrejött az országos 6 A szervezet jelenlegi elnevezése: Győr-Moson-Sopron Megyei Kormányhivatal Igazságügyi Szolgálat. 7 Nádházy Pápai Tarr, I. m o. Mediáció vagy meditáció? 13
5 hatáskörű Igazságügyi Hivatal, melynek a Pártfogói, a Jogi Segítségnyújtó, valamint az Áldozatvédelmi Szolgálat kialakítását határozták meg feladataiként. A Pártfogó Felügyelői Szolgálat teremtette meg az intézményi hátteret az alternatív szankciók szélesebb körű alkalmazásához. A pártfogó felügyelői vélemény és a speciális magatartási szabályok intézményeinek bevezetése az egyéniesített szankcionálás irányába hatott. Utóbbi alkalmazása a vádemelés elhalasztása esetén pedig már a mediáció egyik jogi előzményének is tekinthető, amennyiben lehetőséget teremtett az ügyész számára, hogy a terhelt kötelezettségeként írja elő a jóvátételről való gondoskodást, az áldozat kárának megtérítését, anyagi juttatás teljesítését meghatározott célra, illetve a köz javára történő munkavégzést. Amennyiben a terhelt maradéktalanul teljesíti az előírt és vállalt kötelezettséget, úgy elmarad a vádemelés. Bár ez a megoldás még nem biztosított kezdeményezést a feleknek, csak a hatóságoknak, mégis óriási lépés a helyreállító igazságszolgáltatás elterjedése felé vezető úton. 8 A mediáció nem teljesen idegen és új intézmény jogrendszerünkben: gyökerei már az 1878-as Csemegi-kódexben fellelhetők (a kárjóvátétel formájában). Az EU említett kerethatározatával pedig Magyarországnak hasonlóan a többi tagállamhoz nemzetközi jogi kötelezettsége keletkezett arra, hogy a modern kor követelményeinek megfelelően szabályozza a mediációt. A jogalkotás során ügyelni kellett ugyanakkor arra, hogy a mediáció bevezetésére szabott szűk határidő (2006. március 26.) ne egy elhamarkodott jogintézmény és intézményrendszer kialakításához vezessen, hanem hatásos és működőképes szervezeti háttér jöjjön létre. 9 A közvetítői eljárás a jogszabályokban A tevékeny megbánás és a közvetítői eljárás jogintézményei a évi LI. törvénynek a közvetítői eljárás büntető anyagi és eljárásjogi 8 I. m o. 9 Fellegi Borbála: Meeting the Challenges of Implementing Restorative Justice in Central and Eastern Europe. European Forum for Restorative Justice. AGIS-projekt beszámoló. Leuven, o. 14 ARADI CSILLA
6 feltételeit megteremtő a Büntető Törvénykönyvről szóló évi IV. törvény (a továbbiakban: Btk.) és a Büntetőeljárásról szóló évi XIX. törvény (a továbbiakban: Be.) módosításával épültek be a magyar jogrendszerbe. Ezenkívül külön jogszabályban, a büntető ügyekben alkalmazható közvetítői tevékenységről szóló évi CXXIII. törvényben (a továbbiakban: Bktv.) alkotta meg az Országgyűlés a jogintézmény működésének részletes szabályait. A közvetítői eljárás anyagi jogi hátterét tehát a Btk. tevékeny megbánásra vonatkozó rendelkezései teremtik meg. A tevékeny megbánás a büntethetőséget megszüntető okok között kapott helyet, bár nem minden esetben minősül ekként. Abban az esetben ugyanis, ha az elkövető a 36. (1) bekezdésben meghatározott bűncselekmények esetében az ötévi szabadságvesztésnél nem súlyosabban büntetendő bűntett elkövetését a vádemelésig beismerte, és közvetítői eljárás keretében a sértett által elfogadott módon és mértékben a bűncselekménnyel okozott sérelmet jóvátette, a büntetés korlátlanul enyhíthető. 10 A szabályozás tehát differenciál a bűncselekmény súlya szerint, de az áttekinthetőség érdekében ehelyütt szabályozza mindkét esetet. E megoldáshoz természetesen igazodik a Be. is. 11 A Btk. eszerint nem felsorolással határozza meg a konkrét bűncselekményeket, melyek elkövetése esetén közvetítői eljárásra nyílik lehetőség. Ez a szabályozás-technika célszerűnek tűnik, ha figyelembe vesszük, hogy a büntetési tételek változása esetén így nincsen szükség minden alkalommal ezen rendelkezések módosítására is. Egyúttal pedig azt is jelzi, hogy a jogalkotó nem kazuisztikusan szelektált a tényállások körében. Ennek hátterében az az elvi megfontolás állhat, hogy a jogalkotó mérlegelt: milyen súlyú bűncselekmények azok, melyek vonatkozásában még megengedhető a mediáció, 10 Btk. 36. (2) bekezdés 11 Be. 221/A. (7) Ha a közvetítői eljárás eredményes, és a Btk. 36. (1) bekezdése alkalmazásának van helye, az ügyész az eljárást megszünteti; ha a Btk. 36. (2) bekezdése alkalmazásának lehet helye, vádat emel. Ha a gyanúsított a közvetítői eljárás eredményeként létrejött megállapodás teljesítését megkezdte, de a büntethetősége nem szűnt meg, az ügyész a három évet meg nem haladó szabadságvesztéssel büntetendő bűncselekmény miatt a vádemelést egy évtől két évig terjedő időre elhalaszthatja. Mediáció vagy meditáció? 15
7 és melyek azok, melyek súlyosabbak annál, minthogy utat nyisson a sértett és a terhelt megállapodásának. Ezt pedig az egyes tényállások mindenkori büntetési tétele fejezi ki. A Btk. tartalmazza ezenkívül azokat az okokat is, melyek fennállása esetén a mediáció kizárt. 12 Ezen okok két csoportba sorolhatók: (1) többszöri bűnelkövetés: a), d) és e) pontok; (2) egyéb minősítő körülmények: b) és c) pontok. A visszaesőként való elkövetés minden esetben, a bűnszervezetben való elkövetés, valamint a halál okozása többnyire (leszámítva a bűnszervezetben részvétel és az emberölés tényállásait) minősített esetként fordulnak elő a Btk.-ban. A tevékeny megbánás köréből való kizárásuk jelzi, hogy az összes minősítő körülmény közül a jogalkotó ezeket ítélte a legsúlyosabbnak: olyan súlyosnak, hogy ezek megvalósulása esetén az állam nem tekinthet el az elkövető felelősségre vonásától akkor sem, ha egyébként megállapodás születne a sértett és a terhelt között. A Be. magyarázata hangsúlyozza, hogy a tevékeny megbánás és a közvetítői eljárás között szoros a kapcsolat. Abban az esetben ugyanis, ha a sértett és a terhelt mediátor jelenléte nélkül állapodik meg egymással, nincs lehetőség az eljárás megszüntetésére, illetve a büntetés korlátlan enyhítésére. Mindennek garanciális jelentősége van: a viszszaélések, a sértett befolyásolásának elkerülését célozza a rendelkezés. A Be. alapján a mediáció két főszereplője a terhelt és a sértett. E vonatkozásban problémaként merülhet fel, hogy van-e lehetőség jogutódlásra a sértetti oldalon, tehát arra, hogy a sértett halála esetén helyébe a Be. 51. (3) bekezdésében megjelölt személy lépjen. A hatályos szabályozás szerint ez nem zárható ki, ugyanakkor problémaként merül fel, hogy a felsoroltak közül ki lépjen a sértett helyébe. Megoldás lehet, ha a törvénybeli felsorolást sorrendiségnek vesszük. 13 Társtettesség és részesség esetén a mediáció feltételeinek fennállását külön-külön kell vizsgálni minden elkövető esetében. Azonban a közvetítői eljárás feltétele, hogy az az elkövető, aki el- 12 Btk. 36. (3) bekezdés 13 Makai Lajos: A tevékeny megbánás és a közvetítői eljárás. Rendészeti Szemle, 55. évf. 9. sz o. 16 ARADI CSILLA
8 ismerte a cselekmény elkövetését, a teljes kár megtérítésére kötelezettséget vállaljon. 14 Alaki bűnhalmazat esetén a mediáció többnyire nem indokolt. Abban az esetben, ha az elkövető magatartásával több bűncselekményt több sértett sérelmére valósít meg, akkor cselekményenként és sértettenként kell vizsgálni: fennállnak-e a közvetítői eljárás feltételei. Anyagi bűnhalmazat fennállásakor mindig cselekményenként kell vizsgálni a közvetítői eljárás feltételeinek meglétét. 15 Érdekes elméleti problémát vet fel a szabályozás az ittas járművezetés vétségével kapcsolatosan. A Btk. 36. (1) bekezdésében meghatározott bűncselekmények közül ugyanis csak abban az esetben van helye mediációnak, ha a cselekménynek (természetes vagy nem természetes személy) sértettje van. Így az ittas járművezetés alapesetének megvalósításakor nem alkalmazható a mediáció, míg a súlyosabban minősülő súlyos testi sértést okozó ittas járművezetés bűntette, valamint a maradandó fogyatékosságot, súlyos egészségromlást vagy tömegszerencsétlenséget okozó ittas járművezetés bűntette miatti eljárás során helye lehet közvetítői eljárásnak. A helyzet akként oldható meg, hogy az ügyész megtagadja a közvetítői eljárásra utalást, tekintettel a Be. 221/A. (3) bekezdésének d.) pontjára. 16 A mediációnak az ügyész a mozgatórugója, mivel a közvetítői eljárás elrendelésének fő szabály szerint csak a vádemelésig van helye; a Be-ben meghatározott esetekben azonban a bíróság is elrendelheti. 17 A Be (2) bekezdése b) pontja alapján az előkészítő ülés kötelező, ha a vádirat közlésétől számított tizenöt napon belül a vádlott, a védő vagy a sértett közvetítői eljárás lefolytatását indítványozta. E szabályozás szoros értelmezéséből azt a következtetést lehetne levonni, hogy a közvetítői eljárást a vádirat kézbesítésétől számított 15 napon belül lehet indítványozni. A Be. egyéb rendelke- 14 Uo. 15 Uo. 16 Uo. 17 Be (4) Ha közvetítői eljárás lefolytatásának lehet helye, és az ügyész az eljárást a 221/A. (4) bekezdése alapján nem függesztette fel, a tanács elnöke a vádirat kézbesítésével egyidejűleg tájékoztatja a vádlottat, a védőt és a sértettet a közvetítői eljárás iránti indítvány megtételének lehetőségéről és a közvetítői eljárás következményeiről. Mediáció vagy meditáció? 17
9 zéseivel összefüggésben értelmezve azonban egyértelmű, hogy erre később is lehetőség van, és az indítvány megalapozottsága esetén az eljárás később is felfüggeszthető. 18 A másod- és a harmadfokú eljárás keretében azonban közvetítői eljárásnak helye nincs, tekintettel arra, hogy a Be. taxatíve felsorolja azokat az eseteket, melyek vonatkozásában az eljárás felfüggeszthető, és ezek között a közvetítői eljárás nem szerepel. 19 Egy másik eljárásjogi kérdés a fiatalkorúakkal kapcsolatos. A fiatalkorú elkövetők esetén ugyanis a Be (2) bekezdése alapján a fiatalkorú számára nem írható elő, hogy meghatározott célra anyagi juttatást teljesítsen, vagy a köz számára munkát végezzen (a köz javára teljesített jóvátétel). Tehát ha a fiatalkorú nem tudja megfizetni a sértettnek okozott kárt, nem kötelezhető ehelyett arra, hogy mást szolgáltatást nyújtson cserébe (pl. ételkihordás, parkgondozás stb.). Egyes vélemények szerint azonban társadalmi igényből és szükségszerűségből lehetővé kellene tenni a köz számára végzett munkát fiatalkorúak vonatkozásában is, ahogy arra lehetőség nyílik pl. Angliában és Ausztriában is. 20 Egyetértek ezzel az állásponttal, mert véleményem szerint nincs olyan körülmény, amely kizárná, hogy a fiatalok a társadalom számára hasznos munkát végezzenek, természetesen megfelelő feltételek mellett (pl. fontos az életkornak, testi, szellemi adottságoknak megfelelő munka kiválasztása). A Bktv. teremti meg a közvetítői eljárás tulajdonképpeni alkalmazhatóságának alapjait: definiálja a közvetítői eljárást, meghatározza annak célját, a közvetítők személyét, a velük kapcsolatos öszszeférhetetlenségi szabályokat, az eljárás menetét. Főként eljárásjogi rendelkezései a Be. szabályait egészítik ki. Bár a törvény kulcsfontosságú a mediáció szabályozását tekintve, részletes elemzésére ehelyütt nincs lehetőségem, csak egy elméleti kérdésre hívnám fel a figyelmet. A Bktv. 2. (1) bekezdése szerint: a közvetítői eljárás a bűncselekmény elkövetésével kiváltott konfliktust kezelő eljárás [ ]. 18 Makai, I. m. 83. o. 19 Kapossyné dr. Czene Magdolna összefoglalója a Magyar Bíróképző Akadémián év január 23-án elhangzott előadásról, 2. o. 20 Orell Ferenc János: Gondolatok a büntetőeljárásban alkalmazásra kerülő közvetítői tevékenységhez. Magyar Jog, 54. évf. 6. sz o. 18 ARADI CSILLA
10 Ahogyan arra Fellegi Borbála is rámutatott, 21 ez a megfogalmazás logikai szempontból problematikus. Eddigi tapasztalataim is azt mutatják, hogy a konfliktust nem feltétlenül a bűncselekmény elkövetése váltja ki, hanem sok esetben éppen fordítva: a konfliktus vezet a bűncselekmény elkövetéséhez. Egyetértek Fellegi javaslatával, mely szerint az adekvát kifejezés a bűncselekménnyel kapcsolatos vagy a bűncselekménnyel összefüggő volna, mivel ezek magukban foglalják az előbb említett mindkét eshetőséget. Összességében elmondható, hogy hatályos jogszabályaink egymást kiegészítve kellő részletességgel szólnak a mediációról, megteremtve ezáltal az alapot a gyakorlati alkalmazás számára. Ugyanakkor, ahogyan arra Dr. Kertész Tibor is rámutatott, a jelenlegi szabályozás igen tág teret enged a jogalkalmazói mérlegelésnek, adott esetben akár az önkénynek is, 22 ami pedig komoly problémát jelent a jogbiztonság szempontjából. A másik oldalról viszont a túlzottan részletes szabályozásnak is vannak hátrányai: megköti a jogalkalmazók kezét, rugalmatlanná teszi a gyakorlatot. Az ítélkezési gyakorlatban való eltérések jogegységi döntéseken és kollégiumi véleményeken keresztül, valamint a bírói továbbképzések keretében közelíthetők egymáshoz A büntető ügyekben alkalmazható közvetítői tevékenységről szóló törvénytervezet, valamint a hozzá kapcsolódó előterjesztés. Véleménykészítő: Fellegi Borbála, az Országos Mediációs Egyesület felkérésére, Budapest, január Személyes beszélgetés alkalmával. 23 Ezek közül kiemelendő a 3/2007-es és a 67/2008-as Büntető Kollégiumi vélemény, valamint a Legfelsőbb Bíróság Kollégiumvezetőjének összefoglalása a közvetítői eljárás gyakorlati alkalmazásának vizsgálatáról az ítélőtáblák tájékoztatói alapján (2007.E1.II.E.1/26.). Ebben számos, a gyakorlati alkalmazással kapcsolatos kérdés került megválaszolásra, mint például a korábban említett ittas járművezetéssel kapcsolatos problémakör (B/II. 1. b) pont). Mediáció vagy meditáció? 19
11 Igazságszolgáltatási modellek a helyreállító szemlélet térnyerése A történelem egyes szakaszaiban különböző igazságszolgáltatási rendszerek alakultak ki: a három fő modell a retributív (megtorló), a preventív (megelőző) és a restoratív (helyreállító) igazságszolgáltatási rendszer. Az elhatárolási alap e három modell között elsősorban az, hogy az egyes eljárások kizárólag az elkövető személyére, illetve az elkövetett bűncselekmény megtorlására helyezik-e a hangsúlyt, vagy a bűncselekményt konfliktusként közelítik meg, és előtérbe kerülnek a sértett érdekei és szükségletei is. 24 A retributív és a preventív modell A ma már klasszikusnak számító megtorló szemlélet az 1700-as évek végén, 1800-as évek elején, a polgári forradalmak hatására, elsősorban a fejlett európai államokban alakult ki. Alapgondolata, hogy a bűncselekmény a szabad akarat következménye. Ha a bűnösség megállapítható, a tett súlyával arányban álló büntetés indokolt és igazságos, helyreállítja a megsértett jogrendet, és kielégíti a társadalom bosszúvágyát. A cél tehát a megtorlás. Az igazságszolgáltatásban csak az elkövető és az állam szerepel, az áldozat, vagyis a bűncselekménnyel okozott kár és sérelem elszenvedője nem. A jóvátétel, helyreállítás rendszerint elmarad. 25 Ehhez a modellhez kapcsolható a jogi moralizmus büntetőjogelmélete, mely szerint az elkövetőt azért kell büntetni, mert rossz szándékkal rossz cselekményt akart elkövetni. A büntetőjog nem az áldozatért, hanem a közösségért van, amelyet az elkövetővel szemben az állam képvisel Iványi Klára (szerk.): A büntető ügyekben alkalmazható közvetítői tevékenység bevezetésének tapasztalatai Magyarországon. Budapest, Partners Hungary Alapítvány, o. 25 Vígh József: A kárhelyreállító igazságszolgáltatás eszközei a hazai büntető igazságszolgáltatás rendszerében. Jogelméleti Szemle, 2003/2. Interneten: ajk.elte.hu/vigh14.html#_ftn1 (Letöltés ideje: október 15.) 26 Pokol Béla: Autentikus jogelmélet. Budapest-Pécs, Dialóg Campus Kiadó, o. 20 ARADI CSILLA
12 A megelőző célú igazságszolgáltatási szemlélet tagadja a szabad akarat létét: az emberi magatartást pszichés hatások, objektív körülmények, múltbeli tényezők és genetikai hatások determinálják. Ennek megfelelően a büntetésnek nem csupán a cselekmény súlyához, hanem az elkövető genetikai adottságaihoz, személyiségéhez, a társadalmi környezethez is igazodnia kell, egyszóval individualizáltan kell kiszabni. Ezek az alapvetések elvezettek addig a felismerésig, hogy az elkövetők számára is biztosítani kell az emberi jogokat. A XX. század elejétől a büntetőjogi törvények integrálták a büntető igazságszolgáltatásba az elkövetők ismérveit, és külön törvényeket alkottak pl. a fiatalkorú elkövetőkre vagy a visszaesőkre. 27 Az eddig említett két irányzat kapcsán azonban számos probléma merült fel: a tapasztalat sajnos nem igazolta az elméleti elképzeléseket, az individualizált büntetések nem segítették a megelőzést, a büntetés-végrehajtási intézmények fenntartása pedig komoly anyagi megterhelést jelentett a társadalom számára. A bíróságok a megnövekedett ügyszámok következtében túlterheltté váltak, a sértettek szerepe pedig a tanúkénti fellépésre korlátozódott. 28 A restoratív szemlélet A restoratív igazságszolgáltatás új keletű fogalom, bár különböző formái már régóta létező intézmények: ősi előzményének tekinthető a kompozíció vagy kompenzáció, amely az anyagi kártalanításra biztosított lehetőséget testi sértés és még gyilkosság esetén is. 29 Maga a fogalom azonban az 1970-es években új tartalommal telítődött, ekkortól beszélhetünk a kárhelyreállító igazságszolgáltatás újkoráról. Az 1980-as években a fejlődés meglehetősen lassú volt, de ezen időszak jelentős momentumaként kiemelendő, hogy az áldozat-elkövető mediáció mai formája ekkorra nyúlik vissza. Az 27 Vígh, I. m. 28 Iványi, I. m. 29. o. 29 Barabás, I. m. 18. o. Mediáció vagy meditáció? 21
13 1990-es évektől egyre szélesebb körben vált ismertté a gondoskodó közösségek bevonásával. 30 [ ] a helyreállító igazságszolgáltatás a bűncselekmény által okozott sérelemre összpontosít, célja a sérelmet elszenvedő felé történő jóvátétel és a sérelemokozás esélyének csökkentése a jövőben. Feltétele, hogy az elkövető felelősséget vállaljon cselekedeteiért és az okozott kárért. Az eljárás célja, hogy az elkövető jóvátételt nyújtson az áldozat számára, valamint elősegítse mind a sértett, mind a sérelmet okozó személy közösségeikbe történő reintegrációját. Mindez az érintett közösségek és az állami intézmények együttműködésével valósul meg. 31 A korábbi modellektől eltérően a restoratív igazságszolgáltatás elsődleges célja a kár helyreállítása, az áldozat kártalanítása, egyfajta büntetőjogi in integrum restitutio. Emellett szerephez jut az elkövető rehabilitálása és a közösség bevonása az igazságszolgáltatásba. 32 Mindezen alapelvek nagyon fontos következménye, hogy megszűnik az állam monopóliuma az igazságszolgáltatásban, hiszen a helyreállító szemlélet a bűncselekményt elsősorban az elkövető és a sértett közötti konfliktusként értelmezi, és annak megoldását maguknak az érintetteknek a kezébe adja. 33 A bűncselekmények számának növekedését, a bíróságok túlterheltségét világszerte súlyos problémaként aposztrofálják. A tapasztalatok alapján a bűncselekményre büntetéssel reagáló igazságszolgáltatás nem éri el a célját, az eljárás elhúzódik, így az elkövető tudatában nem tudatosul az ok-okozati összefüggés. A bűnözés nem csökken, nagyarányú a visszaesés különösen a fiatalkorúak körében. Nem hagyhatók figyelmen kívül a börtönhatások sem, valamint a szabadságvesztésre ítélt elkövető stigmatizálódása, mely 30 Görgényi Ilona: Kárjóvátétel a büntetőjogban, mediáció a büntetőügyekben. Budapest, HVG-ORAC Lap- és Könyvkiadó Kft., o. 31 Az idézet Daniel W. Van Ness-től és Karen Heetderks Strongtól való, lásd: Fellegi, I. m. 53. o. 32 Az ENSZ helyreállító igazságszolgáltatásról szóló kézikönyvében elemzi, hogy a kárhelyreállító igazságszolgáltatás milyen előnyöket nyújt az elkövetőnek és a sértettnek (8. táblázat). 33 Iványi, I. m. 29. o. 22 ARADI CSILLA
14 tényezők mind a társadalomba való visszailleszkedést nehezítik vagy lehetetlenítik el. Vizsgálatok támasztják alá például, hogy első bűntényes fiatalkorúak értékei, nézetei profi bűnözők között hasonulnak az utóbbiakéhoz. 34 A büntetőügyekben alkalmazott mediációs eljárás folyamata Alapfeltevésem szerint a mediáció egyedülálló lehetőségeket biztosít mindkét fél számára a konfliktusok feltárására és rendezésére, az eljárás mielőbbi és mindenki számára kielégítő módon történő lezárására. 35 Amennyiben ezt a gondolatot elfogadjuk alaptézisnek, úgy nyilvánvalóan belátható: tarthatatlan helyzet állt elő azáltal, hogy bár adottak a körülmények (ez alatt a többé-kevésbé megfelelő jogszabályi háttér, és a hatékony működésre alkalmas intézményrendszer meglétét értem), a társadalom körében jóformán ismeretlen ez a jogintézmény, a jogalkalmazás pedig nem aknázza ki a közvetítői eljárás kínálta lehetőségeket. Ahhoz tehát, hogy e második problémakörhöz eljussunk, először az alapfeltevést szükséges igazolni. Ezért ebben a fejezetben összevetem a bírósági és a mediációs eljárást; bemutatom magának az eljárásnak a folyamatát, és ezt gyakorlati példákkal szemléltetem; végül a gyakorlati megvalósulást is áttekintendő bemutatom a közvetítői eljárás bevezetésének kezdeti tapasztalatait Magyarországon. 34 I. m o. 35 Lajtár István többek között a következőkben jelölte meg a mediáció vélhető előnyeit: (1) a kisebb súlyú bűncselekmények elkövetői elkerülhetik a hagyományos bírósági eljárást (diverziós eljárásról lévén szó); (2) a közvetítői eljárásra került ügyek többsége vélhetően megegyezéssel zárulna; (3) az elkövetők nagyobb valószínűséggel teljesítik a jóvátételi kötelezettségüket, mint a hasonló, de az áldozattal nem találkozó elkövetők; (4) az áldozatok elégedettebbek lehetnek az eljárás végeredményével, mint azok a sértettek, akik hasonló ügyekben végigjárják a bírói eljárást. Lásd: Lajtár István: A mediáció a büntetőeljárásban. Ügyészek Lapja, 14. évf. 5. sz o. Mediáció vagy meditáció? 23
15 Mediáció vagy bírósági eljárás? A közvetítői eljárás a büntetőeljárásból ideiglenesen kiágazó, mediátor által vezetett folyamat. 36 A mediáció és a bírósági eljárás között tehát igen szoros a kapcsolat, ezért a közvetítői eljárás jellemzőit érdemes a bírósági eljárással összevetve is megvizsgálni. Az eljárás kezdeményezője A büntetőeljárás (a magánvádas eljárás kivételével) a nyomozással kezdődik. A nyomozás pedig az ügyésznek vagy a nyomozó hatóságnak hivatali hatáskörében, valamint a nyomozó hatóság tagjának hivatali minőségében tudomására jutott adatok alapján, vagy feljelentésre indul meg. 37 A büntetőeljárást tehát gyakorlatilag bárki kezdeményezheti (hiszen a Be (1) bekezdése alapján bűncselekmény miatt bárki tehet feljelentést). A mediáció kezdeményezésére jogosultak köre ennél szűkebb. A közvetítői eljárást fő szabály szerint az ügyész kezdeményezi a vádemelést megelőzően. Ugyanakkor e döntés meghozatalára nemcsak hivatalból, hanem a gyanúsított, a védő, illetve a sértett indítványára is sor kerülhet. Az sem hagyható figyelmen kívül, hogy amennyiben az ügyész tesz javaslatot a mediációra, a sértett és a gyanúsított hozzájárulása is szükségeltetik, ők tehát nem kerülhetők meg az eljárás megindításakor (ez természetszerűleg következik a mediáció önkéntes jellegéből). Tehát a tényleges kezdeményező, az ügyész mellett a gyanúsított, a védő és a sértett is lehet. (Más kérdés, hogy az ügyész formális döntése szolgál az eljárás megindításának alapjául.) Az elsőfokú bírósági eljárásban, ha közvetítői eljárás lefolytatásának lehet helye, és az ügyész az eljárást a Be. 221/A. (4) bekezdése alapján nem függesztette fel, a tanács elnöke a vádirat kézbesítésével egyidejűleg tájékoztatja a vádlottat, a védőt és a sértettet a közvetítői eljárás iránti indítvány megtételének lehetőségéről és a közvetítői eljárás következményeiről. 38 Ha a sértett, a vádlott vagy a védő indítvá- 36 Schweighardt Zsanett: A büntetőjogi mediáció alkalmazásának kezdeti tapasztalatai Magyarországon. Magyar Jog, 57. évf. 3. sz o. 37 Be (1) bekezdés 38 Be (4) bekezdés 24 ARADI CSILLA
16 nyozza az eljárást, úgy a bíróság (kötelező) előkészítő ülést követően a feltételek fennállása esetén 6 hónapra felfüggeszti az eljárást. Az eljárás alanyai A bírósági eljárás alanyait két nagy csoportba sorolhatjuk: (a) eljáró hatóságok (bíróság, ügyészség, nyomozó hatóság); (b) az eljárás résztvevői: főszemélyek (terhelt, védő, sértett, sértett képviselője) és mellékszemélyek (hozzátartozók, a bizonyítási eljárásban közreműködők, a büntetőeljárás során hozott határozat alapján az eljárás résztvevőivé válók, az eljárás kezdeményezője). A közvetítői eljárásban az alanyi kör ettől több vonatkozásban is eltér: egyrészt új szereplők lépnek be az eljárásba, másrészt a bírósági eljárás egyes alanyai nincsenek jelen. Az ügyészt és a bíróságot mint az eljárás lehetséges elrendelőit csak annyiban tekinthetjük szereplőknek, amennyiben határozatukkal veszi kezdetét az eljárás, magának a mediációnak a folyamatában azonban nem vesznek részt. Ha az előbbi besorolást követjük, a mediáció résztvevőit a következőképpen csoportosíthatjuk: (a) eljáró hatóság: a közvetítő (a pártfogó felügyelői szolgálat közvetítői tevékenységet végző pártfogó felügyelője, vagy a pártfogó felügyelői szolgálatként kijelölt szervvel közvetítői tevékenység végzésére szerződésben álló ügyvéd); 39 (b) az eljárás résztvevői: főszemélyek (terhelt, sértett, a sértett törvényes képviselője) és mellékszemélyek (védő, a sértett képviselője, a sértett törvényes képviselője, a sértett, illetve a terhelt által indítványozott, legfeljebb 2-2 személy, akik az eljárásban részt vehetnek és érdekükben felszólalhatnak). A sértett törvényes képviselőjét azért soroltam fel mindkét kategóriában, mert amennyiben a sértett korlátozottan cselekvőképes, úgy a törvényes képviselő jelenléte kötelező, ilyenkor tehát mellékszemélynek számít; ha viszont a sértett cselekvőképtelen, helyette törvényes képviselője jár el, 40 ekkor tehát főszemélyként vesz részt az eljárásban Bktv. 3. (1) bekezdés 40 Bktv. 8. (1) bekezdés 41 Lásd az alanyok körét szemléltető 1. ábrát. Mediáció vagy meditáció? 25
17 Önkéntesség Különösebb magyarázatot nem igényel annak belátása, hogy a bírósági eljárásban az önkéntesség elve nem érvényesül, legalábbis a terhelt oldaláról egyáltalán nem. A sértett a magánindítványra üldözendő bűncselekmények esetén dönthet, hogy megindítja-e az eljárást vagy nem, ez azonban csak szűk körben biztosít teret az önkéntességnek. Ezzel szemben a közvetítői eljárásban az önkéntesség elve rendkívül hangsúlyos, alapelvi jelentőségű. Jelenti egyrészről azt, hogy az igazságszolgáltatás szervei nem gyakorolhatnak nyomást a felekre annak érdekében, hogy beleegyezzenek az eljárás lefolytatásába, sőt, gondoskodniuk kell arról, hogy a feleket a hozzájárulásról való döntésben semmi és senki ne befolyásolja (pl. a másik fél által alkalmazott kényszer, fenyegetés stb.). Másrészről azt is magában foglalja, hogy egyik fél sem köteles elfogadni a másik által felajánlott vagy kért reparációt. 42 Az önkéntességet számos eljárási garancia biztosítja, kezdve onnan, hogy a felek indítványát vagy hozzájárulását követeli meg a törvény a megindításhoz, amelyet előzetes meghallgatás, illetve előkészítő ülés útján is ellenőrizni kell, egészen odáig, hogy a felek a hozzájárulásukat bármikor visszavonhatják, és ekkor a bírósági eljárás folytatódik. Ki hozza meg a döntést? A bírósági eljárásban a döntéseket határozatok formájában a bíróság hozza. Természetesen eljárása során a tényállás helyes és hiánytalan felderítésére törekszik, hogy ennek megfelelő döntés szülessen. Felvetődik azonban az igazságszolgáltatás jogszolgáltatás problematikája, melynek részletes elemzésére ehelyütt nem térek ki. Csak annyit jegyeznék meg, hogy a jelenlegi jogalkalmazásban az eljárási igazság került előtérbe, vagyis a bíróság feladata nem az objektív igazság kiderítése, hanem az eljárási jogok és a tisztességes eljárás biztosítása, valamint a beszerzett adatok alapján bizonyítható tényállás megállapítása. Tekintettel arra, hogy a bíróság nem mechanikus gépezet, nincs lehetősége minden körülmény figyelembe vételére és értékelésére. 42 Görgényi, I. m o. 26 ARADI CSILLA
18 A döntés hatása a felek viszonyára és elégedettség-érzetükre A mediációs eljárás során a felek kapnak lehetőséget a döntéshozatalra. Ez a döntés lehet egyrészről az, hogy mégsem kívánnak részt venni az eljárásban, ekkor azonban a végső döntést visszahelyezik a bíróság kezébe. Szerencsésebb esetben azonban sikerül megállapodást kötniük, amellyel maguk oldhatják meg a konfliktust. A bírósági eljárás jellegéből adódóan az ügydöntő határozat mindenképpen nyertes-vesztes felállást teremt a felek között, így legalább egyikük adott esetben akár mindketten elégedetlenek lesznek a döntéssel. A közvetítői eljárás során azonban, ahol az érdekek sokkal inkább felszínre kerülhetnek, a felek kompromisszumos megoldást dolgozhatnak ki, mindkettőjük számára megnyugtató módon zárhatják le az ügyet. Éppen ezért a bírósági eljárás nem járul hozzá a felek közötti viszony javításához, sőt, elmérgesíti azt, mivel a nyertes-vesztes pozíció kialakításával a szembenállást erősíti. A mediáció azonban érdek-összehangolásra törekszik, és mivel kedvezőbb esetben kölcsönös elégedettséget eredményez, így hozzájárulhat a felek közötti viszony javításához, legalábbis semlegesítéséhez. Az eljárás gyorsasága, a költségek Nem elhanyagolható szempont a gyorsaság és a költségek vizsgálata sem. Már-már közhelyszerűen ám sajnos helytállóan állíthatjuk, hogy a büntetőbíróságok túlterheltek. Ennek egyik legsúlyosabb következménye az eljárások elhúzódása. Nem ritka, hogy évek telnek el egy adott ügy lezárásáig. A mediáció mindenképp enyhítheti a bíróságok terheit, amennyiben az arra alkalmas ügyeket tehát a kis- és közepes súlyúakat átveszi, így a bíróságok figyelmüket a súlyos bűncselekményekre összpontosíthatják. A közvetítői eljárásnak pedig legfeljebb 6 hónap (illetve az első megbeszéléstől számított 3 hónap) alatt be kell fejeződnie, és amennyiben sikeres volt, ezt követően 30 napon belül az ügyész vagy a bíróság az eljárást megszünteti. Ennek megfelelően alakulnak a költségek is: a mediációs eljárás nemcsak gyorsabb, hanem lefolyásában is egyszerűbb a bíróságinál (pl. nincs költségigényes bizonyítás), ami szintén a költségek mérséklését eredményezi. Mediáció vagy meditáció? 27
19 A közvetítői eljárás menete, technikái A mediáció három alapvető eleme a következő: 43 (a) Konszenzuson alapul: a feleknek maguknak kell eljutniuk a konfliktus rendezéséig, a mediátor semmilyen véleményt, javaslatot nem tehet, ezért nem következik be a nyertes-vesztes helyzet. (b) Magánjellegű és bizalmas: a közvetítői eljárás nem nyilvános, és minden, ami itt elhangzik bizalmasan kezelendő (a jelenlevőket titoktartási kötelezettség terheli), továbbá az elhangzottak nem használhatók fel bizonyítási eszközként, amennyiben az ügyből mégis bírósági eljárás lesz. 44 A különtárgyalás során elhangzottakról pedig a mediátor csak a fél kifejezett felhatalmazásával adhat felvilágosítást. (c) A mediáció nem a jogokat és kötelességeket, hanem az igényeket és érdekeket helyezi előtérbe: a bírósági eljárással szemben mely a múltra koncentrál a mediáció a jövőbe tekint, és arra ösztönzi a feleket, hogy értékeljék át az elérendő céljaikat jövőbeni igényeiknek és érdekeiknek megfelelően. A mediátor feladata az eljárás ezen körülmények figyelembevételével történő levezénylése, a konfliktus feltárása. A konfliktus a társadalomban és az egyes egyének életében elkerülhetetlen, a mediátornak is ennek megfelelően kell viszonyulnia hozzá: el kell fogadnia, hogy a konfliktust nem tudja egyszer s mindenkorra megszüntetni, az a feladata, hogy azt tudomásul vegye, és dolgozzon vele. 45 A közvetítőnek rendelkeznie kell a konfliktushelyzet felméréséhez szükséges empatikus készséggel. Ezalatt azt értem, hogy mivel a folyamat első lépése éppen a konfliktusok felszínre hozása meg kell találnia azt a határvonalat, amíg még engedheti tombolni a konfliktust, és amelyen túl már meg kell kezdenie az azzal való munkát a kommunikáció eszközével. 46 Az 1. ábra a mediációs eljárás alatti kommunikáció fő irányait szemlélteti. 47 Nem véletlen, hogy eltérő a résztvevőket szimbolizáló 43 Strasser, Freddie Randolph, Paul: Mediáció. A konfliktusmegoldás lélektani aspektusai. Budapest, Nyitott Könyvműhely Kiadó, o. 44 Be. 221/A. (5) bekezdés 45 Strasser Randolph, I. m o. 46 Vö. Függelék 1. esetleírás. 47 Vö. Függelék 1. ábra. 28 ARADI CSILLA
20 körök mérete és a nyilak vastagsága: ezzel kívánom érzékeltetni az egyes szereplők, illetve a köztük zajló kommunikáció jelentőségét a közvetítői eljárás célja szempontjából. Az eljárás főszereplői a sértett és a terhelt, rajtuk kívül a mediátornak is jelentős a pozíciója; nélkülük nincs közvetítői eljárás. Az egyéb résztvevők jelenléte nem szükségszerű (leszámítva a fiatalkorú törvényes képviselőjét), csak lehetőség. Ezzel összefüggésben a kommunikáció fő vonala a sértett és a terhelt között húzódik, valamint rendkívül jelentősek a mediátor kérdései, hiszen ezeknek köszönhetően indul meg maga a kommunikáció, valamint ezek a mediátor eszközei az eljárás, a beszélgetés irányítására. Egy jól időzített, jól megfogalmazott kérdés képes megfordítani a helyzetet, és egyúttal növeli a feleknek a mediátor szakértésébe vetett bizalmát. 48 A közvetítőnek számos kihívással kell megküzdenie a mediáció során: ügyelnie kell semlegességére, miközben alkalmazkodik a felekhez (ami különösen nehéz fiatal- és időskorú felek esetén), megküzd ellenállásukkal vagy épp ellenkezőleg, a kitörő feszültségükkel, kiválasztja az ott és akkor legmegfelelőbb kérdést, és így tovább. Különösen érdekes feladat a felek játszmázásának kezelése. Ez a fajta viselkedés abból adódik, hogy a felek még mindig nyertes-vesztes pozíciókban gondolkodnak, nem fogadják el azt, hogy egyenrangú felekként vesznek részt az eljárásban, és a cél a kompromisszum kialakítása. Ilyenkor a mediátornak észlelnie kell ezt a hozzáállást, és az esetnek megfelelő eszközökkel igyekszik megtörni az ellenállást. Azonban fennáll annak a veszélye, hogy ilyenkor nem sikerül a közvetítés. 49 E fejezetben a mediáció folyamatának gyakorlati aspektusát mutattam be, esetleírásokkal szemléltetve azt. Természetesen csak néhány momentum kiemelésére volt lehetőségem, hiszen rendkívül összetett eljárásról van szó, és nincs két egyforma eset. Mindenesetre úgy vélem, ez a rövid áttekintés is alkalmas volt az eljárás hangulatának, a mediátor kihívásainak, magának az eljárás menetének az érzékeltetésére. 48 Vö. Függelék 2. esetleírás. 49 Vö. 3. esetleírás. Mediáció vagy meditáció? 29
DISKURZUS A SZÉCHENYI ISTVÁN EGYETEM DEÁK FERENC ÁLLAM-ÉS JOGTUDOMÁNYI KAR BATTHYÁNY LAJOS SZAKKOLLÉGIUMÁNAK TUDOMÁNYOS FOLYÓIRATA GYŐR
DISKURZUS A SZÉCHENYI ISTVÁN EGYETEM DEÁK FERENC ÁLLAM-ÉS JOGTUDOMÁNYI KAR BATTHYÁNY LAJOS SZAKKOLLÉGIUMÁNAK TUDOMÁNYOS FOLYÓIRATA GYŐR ELSŐ ÉVFOLYAM 2011/2. SZÁM KÉZIRAT LEZÁRVA 2011. NOVEMBER A KÖTET